На основу члана 32. став 1. тачка 3. Закона о локалној самоуправи (''Службени гласник РС'', бр. 129/2007, 83/2014-др.закон, 101/2016-др.закон, 47/2018 и 111/2021-др.закон), члана 6 став 1. тачка 3., 7, 11, 15. - 18. Закона о финансирању локалне самоуправе („Службени гласник РС“ бр. 62/2006, 89/2018 – усклађени дин. изн. 95/2018 - др. закон, 86/2019 - усклађени дин. изн., 126/2020 - усклађени дин. изн., 99/2021 - усклађени дин. изн., 111/2021 – др. закон, 124/2022 – усклађени дин. изн., 97/2023 - усклађени дин. изн., и 85/2024- усклађени дин. изн. ) и члана 40. став 1. тачка 3. Статута Града Прокупља („Службени лист Општине Прокупље“ бр. 15/2018), Скупштина града Прокупља, на седници одржаној дана \_\_\_\_\_\_\_\_\_\_\_\_\_\_\_\_\_\_\_\_\_\_\_ године, донела је

**НАЦРТ ОДЛУКE О ЛОКАЛНИМ КОМУНАЛНИМ ТАКСАМА**

**Члан 1.**

Овом Одлуком уводе се локалне комуналне таксе на територији Града Прокупља и утврђују се обвезници, висина, олакшице, рокови и начин плаћања.

**Члан 2.**

Обвезник локалне комуналне таксе јесте корисник права, предмета и услуга, за чије је коришћење законом и овом Одлуком прописано плаћање таксе по тарифи која је саставни део ове Одлуке.

**Члан 3.**

Таксена обавеза настаје даном почетка коришћења права, предмета и услуга, за чије је коришћење прописано плаћање локалне комуналне таксе и траје док траје коришћење права, предмета и услуга.

**Члан 4.**

Локална комунална такса се утврђује у различитој висини зависно од врсте делатности обвезника, површине и техничко-употребних карактеристика објеката које обвезници користе и по деловима територије, односно у зонама, у којима се налазе објекти, предмети или врше услуге за које се плаћа такса.

**Члан 5.**

Обвезник локалне комуналне таксе је дужан да пре коришћења права, предмета или услуга, за чије је коришћење прописано плаћање локалне комуналне таксе, прибави одобрење надлежног одељења Градске управе.

**Члан 6.**

Локалне комуналне таксе уводе се за:

1. Истицање фирме на пословном простору;
2. Држање моторних, друмских и прикључних возила, осим пољопривредних возила и машина;
3. Држање средстава за игру („забавне игре“);

**Члан 7.**

Фирма у смислу ове одлуке јесте сваки истакнути назив или име које упућује на то да правно или физичко лице обавља одређену делатност.

Ако се на једном пословном објекту налази више истакнутих фирми истог обвезника, такса се плаћа само за једну фирму.

За сваку фирму истакнуту ван пословног објекта плаћа се такса за сваку истакнуту фирму.

**Члан 8.**

Локалне комуналне таксе се утврђују у годишњем износу, односно сразмерно вршењу коришћења права, предмета и услуга.

До доношења решења надлежног органа обвезник таксе је дужан да у наредној години плаћа аконтацију таксе у висини обавезе по решењу из претходне године.

**Члан 9.**

Обвезник локалне комуналне таксе, која се наплаћује у годишњем износу, дужан је да поднесе пријаву за утврђивање обавезе по основу локалне комуналне таксе надлежном органу у року од 15 дана од дана почетка коришћења права, предмета и услуга за које је уведена такса.

У случају да обвезник не поднесе пријаву у року утврђеном у ставу 1. овог члана, надлежни орган ће донети решење на основу података надлежног органа који врши упис у регистар и на основу службених података којима располаже Градска управа, државни орган или други орган локалне самоуправе.

**Члан 10.**

У погледу начина утврђивања локалне комуналне таксе, обрачунавања, наплате, рокова за плаћање, обрачуна камате, застарелости и других питања, примењују се одредбе Закона о пореском поступку и пореској администрацији.

За све што није посебно регулисано овом Одлуком примењиваће се одредбе Закона о финансирању локалне самоуправе и Закон о пореском поступку и пореској администрацији.

**Члан 11.**

Државни органи и организације, органи и организације територијалне аутономије и јединице локалне самоуправе ослобођени су плаћања локалних комуналних такси за коришћење права, предмета и услуга.

**Члан 12.**

Утврђивање и наплату локалне комуналне таксе врши Градска управа - Одељење локалне пореске администрације.

Утврђивање и наплату комуналне таксе за држање моторних, друмских и прикључних возила, осим пољопривредних возила и машина, врши Министарство унутрашњих послова - Полицијска управа Прокупље, приликом регистрације возила.

**Члан 13.**

Утврђује се Тарифа локалних комуналних такси за коришћење појединих права, предмета и услуга.

**ТАРИФА ЛОКАЛНИХ КОМУНАЛНИХ ТАКСИ**

**ТАРИФНИ БРОЈ 1.**

**у динарима**

|  |  |  |
| --- | --- | --- |
| **За истицање фирме на пословним просторијама, осим истицања назива државних органа, органа територијалне аутономије и локалне самоуправе, плаћа се годишње.** | | |
| **1.** | **Банкарство, осигурања имовине и лица** | 1.089.760,00 |
| **2.** | **Производња и трговина нафтом и дериватима нафте** | 1.089.760,00 |
| **3.** | **Производња и трговина на велико дуванским производима** | 1.089.760,00 |
| **4.** | **Производња цемента** | 1.089.760,00 |
| **5.** | **Поштанске, мобилне и телефонске услуге** | 1.089.760,00 |
| **6.** | **Електропривреда** | 1.089.760,00 |
| **7.** | **Казина, коцкарнице, кладионице, бинго сале и пружање коцкарских услуга ноћних барова** | 1.089.760,00 |
| **8.** | **Велика правна лица** | 326.928,00 |
| **9.** | **Средња правна лица** | 217.952,00 |
| **10.** | **Микро и мала правна лица и предузетници – преко 50.000.000,00 динара** | 217.952,00 |

**Напомена:**

1. Комунална такса из овог тарифног броја плаћа се за сваку истакнуту фирму, односно назив, без обзира где је истакнут и у ком облику.

2. Ако се на једном месту налази више истакнутих фирми или назива истог облика, комунална такса се плаћа само за једну фирму, односно назив.

3. Фирмом, у смислу овог тарифног броја, сматра се сваки назив или име које упућује на то да правна лица, односно физичка лица самостално обављају делатност личним радом, обављају одређене делатности или занимање.

4. Комунална такса за истакнуту фирму, односно назив плаћа се у годишњем износу. Таксу је обвезник дужан да поднесе у року од 15 дана по истицању фирме, односно назива.

5. Комуналну таксу по овом тарифном броју утврђује и наплаћује Одељење локалне пореске администрације Града Прокупља.

6. Правна лица и предузетници и друге установе и пословне и радне јединице за истицање фирми, односно назива плаћају комуналну таксу према својој основној делатности.

7. У случају сумње којој делатности припада обвезник комуналне таксе примењиваће се Одлука о јединственој класификацији делатности.

8. Таксу из овог тарифног броја не плаћају државни органи и организације, органи и организације Града, јавне установе, политичке и друштвене организације и удружења грађана.

9. Комуналну таксу из овог тарифног броја плаћају правна лица и предузетници за истакнуту фирму на више пословних објеката на територији града Прокупља у износу од 30% од износа који је утврђен у Тарифном броју 1.

10. Комуналну таксу из овог тарифног броја умањити за 50% правним лицима и предузетницима чија се седишта налазе на сеоском подручју града Прокупља.

11. Право на смањење новчаног износа комуналне таксе утврђује се решењем надлежног градског пореског органа (Одељење за локалну пореску администрацију) у складу са законом.

12. Сва правна лица и предузетници уписани у регистар Агенције за привредне регистре, који обављају делатност на територији града Прокупља, а обвезници су комуналне таксе за истицање фирме на пословном простору, дужни су да најкасније до 31. марта текуће године доставе доказ о висини годишњег прихода у претходној години, као и доказ о разврставању у средња или велика правна лица ако је било промене у статусу, односно у року од 15 дана по истицању фирме, односно назива.

13. Такса по овом тарифном броју утврђује се годишње, посебним решењем надлежног органа, односно сразмерно времену истицања фирме, а плаћа се месечно у висини 1/12 годишњег износа и то до 15. у месецу за претходни месец.

14. Пословне јединице правних лица и предузетника, који су разврстани према закону којим се уређује рачуноводство, а које немају седиште на територији града Прокупља, за прву отворену пословну јединицу плаћају таксу у пуном износу, а за сваку следећу пословну јединицу плаћају 30% од утврђеног износа.

15. Ако мало правно лице и предузетник благовремено не поднесе пријаву као и доказ о висини прихода у претходној години или ако не достави доказ о разврставању у средња или велика правна лица, под условом да је било тих промена, казниће се за прекршај новчаном казном:

1. правно лице – од 50.000 до 500.000 динара,
2. физичко лице и одговорно лице у правном лицу – од 5.000 до 25.000 динара.

Обавеза плаћања комуналне таксе из Тарифног броја 1. престаје са даном брисања.

**ТАРИФНИ БРОЈ 2.**

За држање моторних друмских и прикључних возила, осим пољопривредних возила и машина, приликом регистрације возила плаћа се комунална такса у износу и то према табели:

1. **За теретна возилa**

**НОСИВОСТ у динарима**

|  |  |  |
| --- | --- | --- |
| **1.** | **Камиони до 2т** | 2.460,00 |
| **2.** | **Камиони од 2-5т** | 3.280,00 |
| **3.** | **Камиони од 5-12т** | 5.720,00 |
| **4.** | **Камиони преко 12т** | 8.170,00 |

2. За теретне и радне приколице за путничке аутомобиле 810,00 динара.

**3. За путничка возила према табели:**

**КУБИКАЖА у динарима**

|  |  |  |
| --- | --- | --- |
| **1.** | **До 1.150 цм3** | 810,00 |
| **2.** | **Преко 1.150 цм3 до 1.300 цм3** | 1.620,00 |
| **3.** | **Преко 1.300 цм3 до 1.600 цм3** | 2.450,00 |
| **4.** | **Преко 1.600 цм3 до 2.000 цм3** | 3.280,00 |
| **5.** | **Преко 2.000 цм3 до 3.000 цм3** | 4.940,00 |
| **6.** | **Преко 3.000 цм3** | 8.170,00 |

**4. За мотоцикле:**

**КУБИКАЖА у динарима**

|  |  |  |
| --- | --- | --- |
| **1.** | **До 125 цм3** | 660,00 |
| **2.** | **Преко 125 цм3 до 250 цм3** | 970,00 |
| **3.** | **Преко 250 цм3 до 500 цм3** | 1.620,00 |
| **4.** | **Преко 500 цм3 до 1.200 цм3** | 1.990,00 |
| **5.** | **Преко 1.200 цм3** | 2.450,00 |

**5.** За аутобусе и комби бусеве 70,00 динара по регистрованом седишту.

**6.** За прикључна возила: теретне приколице, полуприколице и специјалне теретне

приколице за превоз одређених врста терета према табели:

**НОСИВОСТ у динарима**

|  |  |  |
| --- | --- | --- |
| **1.** | **1 т** | 670,00 |
| **2.** | **Од 1т до 5т** | 1.140,00 |
| **3.** | **Од 5т до 10т** | 1.550,00 |
| **4.** | **Од 10т до 12т** | 2.150,00 |
| **5.** | **Преко 12т** | 3.280,00 |

**7.** За вучна возила (тегљаче) према табели:

**СНАГА МОТОРА у динарима**

|  |  |  |
| --- | --- | --- |
| **1.** | **До 66 кв** | 2.450,00 |
| **2.** | **Од 66-96 кв** | 3.280,00 |
| **3.** | **Од 96-132 кв** | 4.130,00 |
| **4.** | **Од 132-177 кв** | 4.940,00 |
| **5.** | **Прко 177кв** | 6.560,00 |

**8.** За радна возила, специјална адаптирана возила за превоз реквизита за путујуће забаве, радње и атестирана специјализована возила за превоз пчела 1.620,00 динара.

**9**. Локална комунална такса по овом тарифном броју не плаћа се за:

- Путничке аутомобиле, комбинована возила, атестирана возила за одмор и камповање, моторбицикле лица која која су разврстана у прву категорију инвалидности, као и лица код којих је због губитка оштећења или одузетих доњих удова или карлице наступило телесно оштећење од најмање 80% према споразуму о листи телесних оштећења и лица која су потпуно изгубила вид на оба ока.

Износ локалне комуналне таксе из овог тарифног броја усклађује се годишње са годишњим индексом потрошачких цена који објављује републички орган надлежан за послове статистике, при чему се заокружење врши тако што се износ до пет динара не узима у обзир, а износ преко пет динара заокружује на десет динара. Годишњи износ утврђених локалних комуналних такси из става 2. овог тарифног броја не може бити већи од највиших усклађених износа који објављује Влада Републике Србије на предлог министарства надлежног за послове финансија.

**НАПОМЕНА:**

**1.** Обвезник из овог тарифног броја је правно лице, предузетник и физичко лице на

чије се име региструје моторно, друмско и прикључно возило.

**2.** Такса из овог тарифног броја плаћа се једанпут годишње приликом регистрације моторног возила код МУП Републике Србије, ПУ Прокупље, на одговарајући рачун у корист буџета Града Прокупља (унапред за годину дана).

**3.** Ималац моторног возила дужан је да приликом регистрације моторног возила поднесе надлежном органу за регистрацију доказ о плаћеној такси по овом тарифном броју на одговарајући рачун.

**ТАРИФНИ БРОЈ 3.**

За држање средстава за игру (забавне игре), на рачунарима, симулаторима, видео-аутоматима, флиперима и сличним направама које се стављају у погон уз помоћ новца или жетона, као и билијар, пикадо и друге сличне игре у којима учесник не остварује добитак у новцу или стварима већ правно на бесплатну игру, плаћа се комунална такса у дневном износу за свако средство појединачно по табели:

**у динарима**

|  |  |  |
| --- | --- | --- |
| **1.** | **Екстра зона** | 20,00 |
| **2.** | **Зона 1** | 17,00 |
| **3.** | **Зона 2** | 15,00 |
| **4.** | **Зона 3** | 12,00 |

За држање томболе, покер апарата, апарата за посебне игре на срећу и сличних направа у којима учесник остварује добитак у новцу или стварима плаћа се комунална такса у дневном износу за свако средство појединачно по табели:

**у динарима**

|  |  |  |
| --- | --- | --- |
| **1.** | **Екстра зона** | 55,00 |
| **2.** | **Зона 1** | 50,00 |
| **3.** | **Зона 2** | 45,00 |
| **4.** | **Зона 3** | 30,00 |

Подручје града Прокупља обухвата следеће зоне:

Подручје града Прокупља обухвата следеће зоне:

**Еxтра зона (БИД - зона)**

Ова зона обухвата ул. Југ Богданову од пресека са улицом Кнез Михаиловом до пресека са улицом Косте Војиновића.

**I ЗОНА**

1. I зона обухвата улице: Ратка Павловића, Трг Топличких јунака, Хорватовићева, Босанска, Балканска, Бошка Југовића, Јаворова, Вардарска, Кнеза Милоша, Орловића Павла, пут др Алексе Савића, Дунђерска, 9. Октобара, Цара Душана, Хајдук Вељкова, Синђелићева, Ђуре Јакшића, Кнез Михајлова, Топлице Милана, Косовска, Краљевића Марка, Драгољуба Радосављевића, 21 Српске дивизије, Војводе Мишића, Таткова, Стеван Немање, Страхињића Бана, Милоша Обилића, Поштанска, Цара Лазара, Даринке Несторовић, Танаска Рајића, Генерала Тренијеа, Нишка, Крушевачка, Лоле Рибара, 29. Новембара, Вуковарска, Косанчић Ивана, Приштинска, Милена Јовановића, Јастребачка, Василија Ђуровића Жарког, Солунска, Драгољуба Ракића, Косте Војиновића,

Напомена: у ову зону се убрајају и објекти чије парцеле се директно ослањају на поменуте улице.

2. II зона обухвата улице: Петра Кочића, Устаничка, Јефимијина, Генерала Лешјанина, Филипа Филиповића, Вуковарска, Сремска, Ареснија Чарнојевића, Вука Караџића, Новоселска, Столета Радосављевића, Ћирила и Методија, Озренска, Масарикова, Крцунова, Ђуке Динића, Петра Бојoвића, Зетска II, Зетска I, Васе Чарапића, Војводе Степе, Николе, Коперника, Стевана Мокрањца, Војислава Стојановића, Игманска, Марије Бурсаћ, Војвођанска, Таковска, Колубарска, Војводе Пријезде, Вишеградска, Владике Николаја, Милутина Бојића, Станка Пауновића, Милоша Црњанског, Стојадинке Радосављевића, Милована Глишића, Косте Стаменковића, 4. Јули, Наде Томић, Борска, Горња Драгања, Милунке Савић, Жикице Јовановића Шпанца, Пећка, Ђуре Ђаковића, Пролетерска, Расинска, Бранка Радичевића, Ајдановачка, Јована Дучића, Мике Младеновића, 3. Август, Зеле Вељковића, Милуша Мамића, Алексе Шантића, Николе Тесле, Копаоничка, Вељка Миланковића Вука, Рада Драинца, Вељка Влаховића, Иве Андрића, Јужноморавска, 7. Јули, Кајмакчаланска, Омладинска, Јастребачка, Царице Милице, Божидара Аџије, Краља Уроша, Змај Јовина, 8. Март, Његошева, Тике Станковића, Тимочка, Скадарска, Нушићева, Ивана Горана Ковачића, Алексе Савића, Церска, Јадранска, Добричка, Баштованска, Пане Ђукића, Липарска, Боже Илића, Партизанска, Јована Цвијића, Пасјачка, Браће Рогановића, Драгољуба Митровића, Топличка, Бруска, Ибарска, Каменоломска, Саве Ковачевића, Мраморска, Косовке Девојке, Светог Николе, Дринска, Гаврила Принципа, Призренска, Барска, Милана Ракића, Бате Стефановића, Виноградарска, Васе Пелагића, Зорана Радмиловића, Ртањсака, Појатска, Доситеја Обрадовића, Драгутина Добричанина, Милоша Поцерца, Поп Мичета, Моравска, Попа Пелеха, Јеврејска, Мишарска, Руђера Бошковића, Божурска, Авалска, Бошка Бухе, Карађорђева, Данила Киша, Сокобањска, Милице Протић, Ужичка, Краља Милана, Стевана Новаковића, Новосадска, Ђуревачка, Малопланска, Гарићка.

Напомена: у ову зону се убрајају и објекти чије парцеле се директно ослањају на поменуте улице.

3. III зона обухвата улице: Филипа Кљајића, Видовданска, Газиместанска, Светог Саве, Боре и Рамиза, Миладина Поповића, Владе Зечевића, Браће Јерковића, Лазе Лазаревића, Книнска, Бенковачка, Личка, Васка Попе, Банијска, Кордунска, Херцеговачка, Студеничка, Крфска, Краља Милутина, Светог Прокопија, Власте Илића, Браће Милачића, Заплањска, Ђуличка, Милентија Поповића, Јабланичка, Радивоја Увалића Бате, Бубањских Хероја, Чегарска, Рентгенова, Браће Стојановића, Војислава Илића, Симоновачка, Соколичка, Симоновац, Болнички поток, Радивоја Домановића, Хајдук Станка, Хисарска, Раданска, Водичка, Багремарска, Видојевачка, Бумбуречка, Врањанска, Хиландарска, Трнавачка, Боре Станковића, Шекспирова, Светозара Марковића, Радивоја Кораћа, Београдска, Француска, Анђелије Лазаревића, Стржавачка, Мостарска, Стојана Главаше, Јанка Веселиновића, Грачаничка, Веселина Маслеше, Вишњичка, Пинкијева, Бранка Ћопића, Властимира Станишића Лација.

Напомена: у ову зону се убрајају и објекти чије парцеле се директно ослањају на поменуте улице.

4. IV зона обухвата сеоска подручја.

**НАПОМЕНА:**

**1.** Такса по овом тарифном броју утврђује се у дневном износу.

**2.** Обвезник таксе из овог тарифног броја је правно лице или предузетник који држи средства и апарате за забавне игре, односно приређује забавне игре у простору.

**3.** Таксени обвезник је дужан да пријави држање средстава и апарата за забавне игре Градској управи, Одељењу локалне пореске администрације, пре почетка коришћења средстава за игру.

**4.** Комунална такса из овог тарифног броја умањује се за 50% за сеоско подручје града Прокупља.

Пријава садржи:

- за правна лица: порески идентификациони број, матични број правног лица и текући рачун, тачну адресу седишта правног лица, адресу места држања апарата, врсту, марку, тип и серијски број апарата и датум почетка коришћења средстава за игру;

- за предузетнике: порески идентификациони број, назив радње са тачном адресом, делатност, име и презиме власника, ЈМБГ и број личне карте, текући рачун, адресу места држања апарата, врсту, марку, тип и серијски број апарата и датум почетка коришћења средстава за игру.

Такса из овог тарифног броја утврђује се решењем које доноси Градска управа, Одељење локалне пореске администрације.

Такса по овом тарифном броју плаћа се сразмерно времену коришћења, до 15. у месецу за претходни месец.

**Члан 14.**

Надзор над применом одредаба ове Одлуке врши Градска управа, Одељење локалне пореске администрације.

Послове инспекцијског надзора над применом одредаба ове Одлуке врше инспекцијске службе Градске управе Прокупље.

**Члан 15.**

Ступањем на снагу ове Одлуке престаје да важи Одлука о локалним комуналним таксама („Службени лист Општине Прокупље“ бр. 66/2023).

**Члан 16.**

Ова Одлука ступа на снагу наредног дана од дана објављивања у „Службеном листу града Прокупља”, а примењује се од 1. јануара 2025. године.

Број:

У Прокупљу,

СКУПШТИНА ГРАДА ПРОКУПЉА

ПРЕДСЕДНИК

СКУПШТИНЕ ГРАДА

Дејан Лазић с.р.